_:na92adb6567b54baeb00e1b005324539axb0
<http://schema.org/articleBody>
" \tکابل باختردتلي اتلسمه : \tد هيواد د ورزش يو تګړه استاد عبدالستار ليوال وفات شو. \tد باختر آژانس د خبر له مخې: \tعبدالستارليوال په ١٣١٩ لمريز کال کې د لوګر ولايت د پادخواب شانه په کلي کې وزيږيد او د لوړو زده کړو له بشپړولو وروسته په ١٣٤١ کال کې د پوهنې په وزارت پورې اړوند په خوشحال خان ليسه کې د سپورت د ښوونکي په توګه وټاکل شو . \tله ١٣٥١ کال څخه ١٣٥٧کال پورې يې د بدني روزنې او سپورت په انستيتوت کې د استاد په توګه دنده ترسره کړې ده چې د دغه هيواد په زرګونو تنه ځوانان يې&nbsp; د ورزش په برخه کې روزلي او ټولنې ته يې وړاندې کړي دي. \t&nbsp; له ١٣٥٨ کال څخه تر ١٣٨٤ کال پورې يې د بدني روزنې او سپورت رياست په مربوطاتوکې د فني او مسلکي رياست او د مسلکي بورد د آمريت په ګډون په بېلابېلو پستونوکې دندې ترسره کړې دي. \tارواښاد ليوال خپلې اکاډميکي زده کړې د واليبال په څانګه کې د سپورت د ماستر په سويه په پنځوسمه لسيزه کې د وخت له شوروي اتحاد څخه ترلاسه کړې. \tد بدني روزنې او سپورت رياست، د واليبال ملي فدراسيون او د افغانستان د ورزش ټولنه د افغانستان د سپورت د دغه ماستر مړينه يوه ضايعه بولي او&nbsp; د لوى خداى ( ج ) له دربارڅخه ارواښاد ته د فردوس جنت او پاتې کسانو ته يې د جميل صبر هيله کوي ."
<https://www.bakhtarnews.af/%D8%AF%D8%A8%D8%AF%D9%86%D9%8A-%D8%B1%D9%88%D8%B2%D9%86%DB%90-%D8%A7%D9%88-%D8%B3%D9%BE%D9%88%D8%B1%D8%AA-%D8%B1%D9%8A%D8%A7%D8%B3%D8%AA-%D9%BE%D9%87-%D9%87%D8%B1%D8%A7%D8%AA-%DA%A9%DB%90-%D8%AF/>